Årsmøte sak nr. 9

Idrettens verdier: Fellesskap, Glede, Helse, Ærlighet

Innledning
Oppstart, utvikling og drift av et idrettslag byr normalt på mange oppgaver:

· Hvordan skal idrettslaget organiseres

· Hvem skal ha ansvar for hva

· Ansatte eller frivillige

Spørsmålene kan bli mange og ting kan synes vanskelig.

For å hjelpe nye og etablerte idrettslag et eller flere steg videre, har vi forsøkt å lage en guide/mal/modell til hjelp i arbeidet med organisere idrettslaget.

Vi vil understreke at dette er en guide, og at det ikke er en eksakt kokebok som skal følges slavisk.

Idrettslaget/klubben må selv ta stilling til hvilke områder som er relevante å ta med i organisasjonsplanen, og organisere idrettslaget deretter.

Denne malen kan brukes som ide i forbindelse med utarbeidning av idrettslagets/klubbens organisasjonsplan.

Stryk, klipp og lim inn idrettslagets/klubbens egne bestemmelser og retningslinjer i organisasjonsplanen, men se til at disse ikke er i strid med idrettens egne lover, retningslinjer og bestemmelser.

Organisasjonsplanen kan være så stor eller så liten som klubben ønsker, det som er viktig å få frem klubbens verdier og holdninger som de ønsker klubben sine medlemmer skal utøve.

Husk at organisasjonsplanen er et levende dokument som en kan forandre mellom årsmøtene.

Denne innledningen må idrettslaget/klubben skrive om sin mening med organisasjonsplanen og hvorfor klubben ønsker å ha denne som et styringsdokument.
Grunnlagsopplysninger for idrettslaget
Navn:






Mysen Frisbeegolfklubb
Stiftet:

Idrett:






Discgolf
Postadresse:

E-postadresse:

Bankkonto:

Bankforbindelse:




Eidsberg Sparebank
Internettadresse:

Organisasjonsnummer i Brønnøysundregisteret:

Anleggsadresse:

Telefon:

Tatt opp som medlem i Norges idrettsforbund og olympiske og paralympiske komite/NIF: 

Registrert tilknytning til ……idrettskrets

Registrert tilknytning til……..idrettsråd

Registrert tilknytning til ……forbund

Registrert tilknytning til        krets

Klubbnummer i NIFs medlemsregister:

Årsmøtemåned:

Idrettslagets formål
MFGK skal være en åpen og demokratisk organisasjon der formålet er å drive idrett organisert i Norges idrettsforbund og olympiske og paralympiske komité (NIF)

Arbeidet skal preges av frivillighet, demokrat, lojalitet og likeverd. Alle idrettslige aktiviteter skal bygge på grunnverdier som idrettsglede, fellesskap, helse og ærlighet.

Idrettslaget er selveiende og frittstående med utelukkende personlige medlemmer.

Merknad:

Organisasjonsplanen skal legges frem og behandles som egen sak på årsmøtet.

Jf. Idrettslagets lov §12.

Verdigrunnlaget
Verdigrunnlaget forteller om levereglene i organisasjonen
MFGK ønsker et idrettslag der følgende verdier gir seg til kjenne i vårt arbeid:

- Fellesskap 

- Ansvar

- Glede 

- Trygghet
Felles verdier er med på å: 

- Øke ansvarsfølelsen 

- Skape stabilitet 

- Gi kriterier og retning for fremtidig handling 

- Skape identitet 

- Gi grunnlag for kommunikasjon og samhandling
Hovedmål
MFGK skal være en attraktiv klubb å være medlem i.
MFGK skal tilrettelegge aktivitet for alle aldre

Delmål

Skal de neste 5 årene øke medlemsantallet med 10% hvert år.

Skal være åpen for alle og drive med idrett for alle

Virkemiddel

Jobbe aktivt ut mot potensielle medlemmer

Få hjemmesiden opp og gå

Jobbe mot innaktive voksne, barn og innvandrere

Stadig forbedre og tilrettelegge anlegget for mer aktivitet.

Handlingsplan
En handlingsplan kan være over flere år eller over kortere perioder. Her setter en inn konkrete oppgaver klubben vil jobbe med, beskriver hvordan en skal utføre oppgaven og hvem som har ansvaret for at oppgaven skal utføres. Setter en tidsfrist så vil det være mer press på å få oppgaven gjort. Handlingsplanen er en måte som styret kan vise årsmøtet(medlemmene) hva de har gjort i løpet av året.

En kan også legge inn spesifikk inne aktuelle tema som organisasjon, trenere, arrangement, anlegg osv.

Idrettslagets Organisasjon


Merknad:

Hovedstyret:
 Antall styremedlemmer og varamedlemmer fastsettes av årsmøtet

Kjønnsfordeling: ” Det skal være mins 2 representanter for hvert kjønn i styret , råd, utvalg mv. med mer enn 3 medlemmer. I styret, råd og utvalg som består av 2 eller 3 medlemmer, skal begge kjønn være representert” Jf. Idrettslagets lov § 7

Årsmøtet
· Årsmøtet er lagets/klubbens høyeste myndighet.

· Årsmøtet blir avholdt 1. gang i året i måneden som er fastsatt i loven.
· Protokollen fra årsmøtet sendes til idrettrådet i kommune, og de særkretser idrettslaget er tilsluttet. Protokollen kan legges ut på idrettslagets internettsider.

· Innkalling til årsmøtet skal skje 1. måned før årsmøtet avholdes. 

· Innkalling annonseres på nettet eller i avisen, eller sendes/legges ut til medlemmene.

· Innkomne forslag skal være styret i hende 2 uker før årsmøtet og sakspapirene skal sendes ut 1. uke før.

· Årsmøtet er for medlemmer i klubben, det vil si de som har betalt medlemskontingenten. Foreldre/foresatte har ikke fullmakt til å stemme for medlemmer under 15 år.

· Årsmøtet legger grunnlaget for styret sitt arbeid og alle som ønsker å bli med å bestemme hvordan klubben skal drives bør stille på årsmøtet. 
· Årsmøtet skal gjennomføres slik det er fastsatt i lovens årsmøteparagraf §12
	Styrets funksjon og sammensetning

	Styret skal 

· Planlegge og ivareta lagets totale drift, herunder mål- og strategiarbeid, budsjett og regnskap samt oppgaver beskrevet i §1 NIFs lover, lovnorm for idrettslag. stryet har ansvar for at det finnes retningslinjer for aktiviteten i klubben 

· Iverksette bestemmelser og vedtak fattet av årsmøte eller andre overordnede idrettsmyndigheter 

· Stå for lagets daglige ledelse, og representere laget utad 

· Disponere lagets inntekter (tilskudd, kontingent o.a.) og fordele disse etter plan og godkjent budsjett 

· Oppnevne komiteer og utvalg etter behov, og utarbeide instruks for disse.

Det er viktig at alle tillitsvalgte har klart definerte oppgaver og ansvarsområder. Det anbefales at styret og eventuelle grupper/utvalg, diskuterer arbeidsfordeling, og at spesiell kompetanse og/eller interesse ivaretas. 

Leder

· er klubbens ansikt utad, og klubbens representant i møter og forhandlinger 

· står for klubbens daglige ledelse, koordinerer styrets og klubbens totale aktivitet 

· innkaller til styremøter, forbereder saker og leder møtene 

· anviser utbetalinger sammen med kasserer 

· skal påse at valg, adresseforandringer, oppgaver over medlemmer o.a. som har interesse for/skal sendes inn til krets- og forbund, meldes til overordnede instanser innen gitte frister. 

Nestleder

· fungere som leder under dennes fravær, og bør derfor være valgt med henblikk på at han/hun kan rykke opp som leder på et senere tidspunkt. 

· bistår leder og danner et lederteam med denne. 

· har ellers definerte oppgaver, på samme måte som et ordinært styremedlem 

Sekretær

· føre referat over alle styremøter og medlemsmøter 

· tar seg av inngående og utgående post, og eventuell arkivering 

· lage møteplan i samsvar med hele styret, distribuere denne til alle styremedlemmer. 

· lage oversikt over styrets medlemmer, og sende det ut til alle medlemmene.

Kasserer

· Disponerer lagets midler og har fullmakt til klubbens bankkontoer 

· har kjennskap til kontoplan og fører regnskap i henhold til denne (http://www.idrett.no/ftp/Lover/doc/kontopl

 HYPERLINK "http://www.idrett.no/ftp/Lover/doc/kontoplan.htm" \o "" \t "_blank" a

 HYPERLINK "http://www.idrett.no/ftp/Lover/doc/kontoplan.htm" \o "" \t "_blank" n.htm). 

· anviser utbetalinger sammen med leder. 

· har til enhver tid oversikt over lagets økonomiske situasjon og følger opp denne 

· sette opp resultatregnskap ved sesongslutt og påser at dette blir revidert til årsmøtet.
Styremedlemmer

· møter på styrets møter 

· tildeles konkrete oppgaver i henhold til styrets vedtak 

· kan være valgt til spesielle oppgaver, som f.eks informasjon/web, sosialt-ansvarlig, materialforvalter o.l. 

Generelt
· Det er viktig med en riktig arbeidsfordeling som skal ivareta drift og utvikling. Tenk også hele tiden på om organisering av klubben er maksimal operativ. Spesielt er det viktig at styrets arbeid og prioriteringer ifm utvikling er forankret og at det er kontaktpunkt fra styret og ned til de operative trenere. Alt må baseres på at medlemmene blir ivaretatt. 

· Valgkomiteen har en viktig rolle for å sikre drift av klubben gjennom å finne personer med riktig kompetanse til styret. Ikke minst motivere til å ta ansvar.




Revisorer

· Revisor skal vurdere om årsregnskapet er utarbeidet og fastsatt i samsvar med idrettens regnskaps- og revisjonsbestemmelser, og om organisasjonsleddets styre har oppfylt sin plikt til å sørge for ordentlig og oversiktig registrering og dokumentasjon av regnskapsopplysninger i samsvar med idrettens regnskaps- og revisjonsbestemmelser.
· Hvordan revisjonen utføres finne si NIFs lov kapittel 4 eller på http://www.lovdata.no/nif/hiff-20071128-0002.html#map004
Valgkomité
Valgkomiteen har en av klubbens viktigste oppgaver. Den har ansvaret for personalmessig og funksjonell utvikling av klubben ved å rekruttere nye styremedlemmer/-medarbeidere etter nøye vurderinger av medlemsmassen. 

Valgkomiteen plikter: 
• å utarbeide en arbeidsplan for inneværende valgperiode, 

• å vurdere styrets og komiteenes virksomhet, 

• se til at medlemmenes syn på styrets arbeid blir tatt opp til behandling, 

• å diskutere med styret om eventuelle endringer i styrets sammensetning, 

• å holde seg informert om, og diskutere med, medlemmene om ulike kandidater for styreoppdrag, og derigjennom få rede på om ønskede personer har kunnskap, tid og interesse for oppdraget, 

• å gjennomgå for styret og medlemmene hvilke forandringer / nomineringer som kommer til å bli foreslått, 

• ved behov å foreslå for styret at passende kandidater får relevant utdannelse for påtenkte oppdrag, 

• før årsmøtet, på det tidspunkt vedtektene bestemmer, avgi skriftlig forslag på nomineringen som skal forelegges medlemmene på årsmøtet, 

• under årsmøtet å presentere valgkomiteens forslag, samt 

• etter årsmøtet å analysere eget nominasjonsarbeide. 

Medlemmer

Medlemskap i MFGK er først gyldig og regnes fra den dag kontingent er betalt.
For å ha stemmerett og være valgbar må et medlem ha vært tilsluttet idrettslaget i minst 1 måned og ha betalt kontingent.

Medlemskap i MFGK kan opphøre ved utmelding, stryking eller eksklusjon. 
Utmelding skal skje skriftlig og får virkning når den er mottatt. 

En ansatt kan være medlem i klubben men har ikke stemmerett på årsmøtet og den ansatte kan ikke velges til verv i klubben eller overordnede organisasjonsledd.
Strykning kan finne sted av medlem som skylder kontingent for mer enn ett år. Medlem som strykes kan ikke tas opp igjen før skyldig kontingent er betalt. Hvis medlemmet skylder kontingent etter forfalt to års kontingent, skal medlemskapet bringes til opphør ved strykning fra idrettslagets side

Ved innmelding bør medlemmene fylle ut et skjema med  navn, fødselsdato, adresse, e-post, mobilnr. Navn på foresatte. Dette for å få et bra og oversiktelig medlemskartotek.
Medlemskontingent blir sendt ut fra klubben sin hovedkasserer.
NIF ut fra lov som ble vedtatt på forrige ting vil i løpet av 2010 lansere et felles medlemsarkiv som alle klubber tilsluttet NIF skal bruke. 

Æresmedlemmer:
- Statutter
- Utdeling
- Betaling av medlemskap (Det må vise i regnskap at æresmedlemmer har betalt medlemskap,   
    hvordan dette ordnes er opp til årsmøtet/styre å bestemme)

Aktivitet

MFGK arrangerer ukesgolf hver tirsdag fra mai til oktober. Ukesgolf er gratis og åpent for alle. Det kåres sammenlagtvinner når sesongen er over.

Anlegg

Klubben har et 18 hulls anlegg ved Høytorp fort. Banen ble åpnet i 2019. Klubben ar fått tillatelse fra kommunen til å drenere noe på hull 6 samt etablere trapper der det er behov.
Arrangement

Klubben er medarrangør av Østfold tour. Spilles på 4 baner i Østfold.

Klubben skal i tillegg arrangere Klubbmesterskap samt en enkeltstående PDGA sanksjonert turnering.

Informasjon
Idrettslaget informerer medlemmene via nettsiden som har adresse: www.mysenfrisbeegolf.no
Økonomi

· Hovedstyret er juridisk ansvarlig for lagets økonomi

· Hovedstyret er ansvarlig for å sette opp budsjett før årsmøtet.

· Alle innkjøp skal godkjennes av styret.
· Alle betalte faktura skal attesteres av 2 personer, den som har bestilt varen og styreleder.

· Det skal tegnes underslagforsikring for de som disponerer kontoene.

Regnskap

Alle inn og utbetalinger skal gå gjennom klubben sin konto, det er ikke lov å sette penger som tilhører klubben medlemmer inn på personlige kontoer.

Alle egenandeler og staravgifter skal betales gjennom klubben.

Når en reiser med et lag kan det betales ut forskudd til lagleder, han skal da levere inn reiseoppgjør og kvitteringer for brukte penger.

En skal levere reiseregning/utleggskjema med kvitteringer for å få igjen det en har lagt ut. 

Eksempel.

En trener/oppmann for et fortballag kan ikke samle inn egenandeler og betale turneringsdeltakelse fra egen konto, laget kan være en underavdeling i klubben med eget regnskap men all inn og utbetaling skal gå gjennom kasserer/daglig leder. Blir det brukt personlige kontoer og vedkommende ikke kan gjøre rede for penger som er kommet inn kan det regnes som underslag av medlemmer sine penger.

Medlemskontingent

Medlemskontingenten fastsettes på årsmøtet som egen sak. jf. egenbestemmelse i idrettslagets lov.§4 
Medlemskontingent skal betales for hvert enkelt medlem, familiemedlem skap regnes som en rabattordning og en må fortsatt registrere hvert enkelt medlem med navn og betalt beløp da revisor skal kontrollere medlemslister mot regnskap.

Eksempel på medlemskontingenter

Junior 

kr. 
150kr
Voksne 
kr.
300kr
Familie
4+
kr.
500kr
Innkrevningsrutiner: 

Faktura sendes ut innen utgangen på januar måned.
Første purring 14 dager etter forfall.

31.12 kan medlemmer som ikke har betalt strykes.

En kan i tillegg ha treningsavgift den trenger ikke godkjennes på årsmøtet, men det er ikke dumt å legge det frem på årsmøtet for da kan ikke medlemmene klage i etterkant.

Treningsavgift
Ingen treningsavgift i 2020
Startkontingent individuelt
Deltakeravgift lagidretter

Egenandeler
Reklame/sponsoravtaler

Klubben har rabattavtale med G-sport askim. 20% på frisbeerelaterte artikler. 
Lønn og honorar

Her legger en inn hvordan en ansetter og hvem som ansetter trenere og andre. Hva timelønn er og hva en har krav på. Kontrakten ligger som vedlegg.

Info om lov.

En kan betale ut kr. 4000,- til e person i løpet av et år uten å trekke skatt.

Kjøregodtgjørelse: betales det ut kjøregodtgjørelse og andre godtgjørelser skal det leveres kjøreliste og kvittering for utgifter. Når beløpet samlet kommer over kr. 10 000,- skal det innberettes til skatteetaten.

Telefongodtgjørelse: inntil kr. 1000,- er skattefritt. Betaler en ut mer skal det skattes for kr. 4000,-.

Arbeidsgiveravgift: en er fritatt for arbeidsgiver avgift opp til kr. 45 000,- pr person pr år. Men en kan ikke overstige et samlet beløp på kr. 450 000,-

Det vil si at en kan ha 10 ansatte som en betaler inntil kr. 45 000,- pr. år. 

En kan betale ut kjøregodtgjørelse og utgiftrefusjon ved dokumenterte utgifter men når beløpet overstiger kr. 10 000,- skal det meldes inn til skattetaten. Ta kontakt med ditt lokale kemnerkontor for hjelp.

Reiseregning

Reiseregning/utlegg - standardskjema:

Det anbefales å lage standardskjemaer når det gjelder reise og utlegg.

Krav til reiseregning:

· Alt fylles ut på reiseregningen:

· navn, adresse, fødselsdato, bankkto.

·  til og fra og dato for hver enkelt reise

·  formål med hver enkelt reise

·  ved diett må klokkeslett (avreise/ankomst) oppgis

· Vedlegg til reiseregningen (kvitteringer):

· Originalkvitteringer skal alltids vedlegges. 

·  Kopier/skanning av kvitteringer godkjennes IKKE

Merverdiavgift
· Grense for merverdiavgiftsplikt:

· Merverdiavgiftspliktig omsetning på over kr 140 000 på 12 måneder

· I fleridrettslag vil hver selvstendig gruppe kunne søke fylkesskattekontoret om å få bli selvstendig avgiftssubjekt. Gruppen må da ha eget årsmøte og styre.

· Pliktig virksomhet

· Kioskvirksomhet hvor man har faste, daglige åpningstider

· Serveringsvirksomhet ved regelmessig avholdte offentlige dansetilstelninger, bingovirksomhet mm.

· Omsetning som er av profesjonelt preg

· Tilstelninger/dugnader som varer mer enn 3 dager

· Sponsor, arenareklame og annonser (dersom tidsskriftet/-ene utkommer mer enn 4 ganger pr år)

· Fri virksomhet

· Billettinntekter

· Vanlige medlems- og startkontingenter

· Offentlige tilskudd

· Lotteriinntekter

· Bingoinntekter

· Gaver
· Kiosk salg på egne arrangement.
· Salg av programmer/kataloger ifb. med arrangementer
Økonomisk utroskap/varslingsplikt
Dette er et vanskelig emne men husk at dere forvalter medlemmenes penger. Det er greit å sette opp noen få ord om dette i planen.
Regler for MFGK
Retningslinjer for foreldre/foresatt 

Her er et forslag til regler dere må lage reglene ut fra forholdene i deres klubb.
• 
Respekter klubbens arbeid. Det er frivillig å være medlem av MFGK, men er du med følger du våre regler

• 
Engasjer deg, men husk at det er barna som driver idrett – ikke du

• 
Respekter treneren, hans/hennes arbeid og anerkjenn ham/henne overfor barna dine

• 
Lær barna folkeskikk. Gå foran som et godt eksempel

• 
Lær barna å tåle både medgang og motgang

• 
Motiver barna til å være positive på trening

• 
Vis god sportsånd og respekt for andre.

• 
Ved uenighet snakker du med den det gjelder – ikke om

• 
Husk at det viktigste av alt er at barna trives og har det gøy!

Retningslinjer for utøvere 
Her kan dere legge inn regler for utøverne, hvordan de skal oppføre seg på trening og når de er ute og representere klubben. 
Forslag.

· Gode holdninger

· Respektere hverandre

· Lojalitet mot klubb og trenere

· Hjelpe hverandre

· Følge klubbens regler

· Stille opp for hverandre

· Ærlig overfor trener og andre utøvere.

· Godt samhold

· Stå sammen

· Vise engasjement

· Gode arbeidsholdninger.

· Stolthet av sin egen innsats.

· Objektivt ansvar for miljø og trivsel.

· MOBBING ER IKKE AKSEPTER
Mobbing
Mobbing har blitt et problem i det norske samfunnet både på sms og mail. Dette er noe idretten ikke akseptere. Klubben bør her sette opp regler og konsekvenser hvis det forekommer mobbing i klubben.

Seksuell trakassering

Idretten tiltrekker seg dessverre personer som ikke kommer til oss pga idretten vi utfører, men for å finne lette offer for sine egne laster. En bør ha regler for dette i klubben på hvordan er skal håndtere dette. Siden under er retningslinjer som kan være til hjelp.

http://www.idrett.no/ftp/pdf/brosjyreseksuelltrakassering.pdf
Alkohol 
Her er idrettsforbundet sin holdning til alkohol denne kan dere benytte eller lage egen for idrettslaget


IDRETTENS HOLDNING TIL ALKOHOL
Vedtatt av Idrettstyret 16. mars 2004, sak 54

1. Norges Idrettsforbund og Olympiske Komité skal fremstå som en organisasjon som arbeider mot bruk av alkohol i idrettslig sammenheng. (NIFs lov §11-2 g)

2. Barn og unge som deltar i aldersbestemte klasser (under 18 år) skal møte et trygt og alkoholfritt idrettsmiljø. Trenere, ledere og utøvere skal fremstå som gode forbilder for barn og unge og ikke nyte alkohol i samvær med utøvere i denne alder. 

3. Medlemmene i organisasjonen skal informeres om de skadevirkninger alkohol har på prestasjonsevnen, sikkerheten og det sosiale miljø. 

4. Tribunekulturen skal være trygg, familievennlig og alkoholfri. På tribunene skal det derfor ikke nytes alkohol i tilknytning til konkurranseaktiviteter. I lokaler tilknyttet idrettsanlegg gjelder de kommunale skjenkebestemmelser dersom lokalet leies ut til private. (NIFS lov §11-2 g) 
  
5. Idretten skal ha en restriktiv holdning til samarbeidsavtaler med bedrifter som har en vesentlig del av sin virksomhet knyttet til salg av alkoholholdige drikke/ produkter. Alle organisasjonsledd pålegges å følge norsk alkohol-lov med forskrifter og retningslinjer. Arenareklame og utstyrsreklame utføres iht gjeldende lovverk. Særforbund og kretser informerer underliggende ledd, herunder klubber og lag. Norsk alkohollov gjelder for alle som deltar på idrettsarrangement i Norge. Det vil si at også internasjonale aktører må forholde seg til den norske lovgivningen når de deltar på idrettsarrangement i Norge.

Forbudet mot reklame for alkoholholdig drikk finner vi i  alkohollovens § 9-2. All reklame for alkoholholdig drikk er forbudt. Alkoholholdig drikk er definert som drikk med alkoholinnhold over 2,50 volumprosent alkohol. I utgangspunktet rammes ikke reklame for lettøl av forbudet. Det er imidlertid forbudt å reklamere for andre varer med samme varemerke eller kjennetegn som alkoholholdig drikk. Dette stiller særskilte krav til lettølreklame. 
Regler for reiser
Her bør en utarbeide hvilke regler som gjelder for reiser, en del særforbund har allerede dette. Retningslinjene under er tatt ut fra www.klubbguiden.no
REISEINSTRUKS FOR MFGK:
1.
 Formål

1.1 
Å gjøre reise og opphold ved turneringer og treningsleirer til en trygg, god og minnerik

opplevelse for aktive og ledere.

1.2 
Skape trygghet for foresatte som overlater barn og unge i klubbens varetekt.

1.3 
Gi trygghet for våre ledere om hva som for ventes av dem.

2.
 Omfang og forutsetninger.

2.1 
Disse regler gjelder for alle reiser i forbindelse med turneringer og treningsleirer med

overnatting der aktive under myndighetsalder deltar.

2.2
 Reiser som omfattes av disse regeler er å betrakte som alkoholfri sone for aktive og ledere fra

avreise til hjemkomst.

2.3
 På alle reiser i regi av MFGK, skal det utpekes en ansvarlig hovedleder som har overordnet myndighet fra avreise til hjemkomst.

3.
 Hovedleder

3.1 
Før avreise skal det avholdes informasjonsmøte for deltakerne og deres foresatte, eller på annen måte sørge for at tilstrekkelig informasjon blir gitt.

3.2 
Sørger for at oppdatert deltakerliste med hjemme telefon nr. på alle deltakerne finnes på

klubbkontoret ved avreise. .

3.3 
Sørger for at det avholdes orienteringsmøter for alle lederne før og under oppholdet, og sørge forat lederne er kjent med denne instruks.

3.4 
Har overordnet ansvar for at reisen foregår etter de retningslinjer klubben har bestemt, og skal

sammen med de øvrige leder bidra til trivsel for alle deltakerne.

3.5 
Sørge for at det etter reisen blir levert regneskap med bilag for turen til gruppens kasserer. Dette skal være signert av 2 personer.

3.6 
Hovedleder rapporterer til overordnet leder, men i saker av følgende karakter skal her som ellersøyeblikkelig og direkte rapporteres til Leder av Hovedstyret eller Daglig leder.

· · Overgrepssaker.

· · Ulykke med personskader.

· · Dødsfall blant klubbens medlemmer.

· · Økonomisk utroskap.

· · Klare brudd på det klubben ønsker å stå for.

· · Andre saker som kan medføre spesielle mediaoppslag, eller oppmerksomhet fra det  

       offentlige.

Aktuelle Telefon nr.

Klubb kontoret

Leder Hovedstyret

Daglig leder

Gruppeleder

Klubbens grunnverdier kan også her være en god rettesnor

Politiattest
Politiattest skal avkreves av personer som skal utføre oppgaver for idrettslaget som innebærer et tillits- eller ansvarsforhold overfor mindreårige eller mennesker med utviklingshemming. Med mindreårige menes barn og unge under 18 år.

Personer under 18 år skal også avkreves politiattest. Den nedre grense er 15 år.

Hvem skal vi ha attest fra. Trenere, oppmenn, foreldre som er med på turneringer som ledere. De som ofte kjører andre sine barn. Det er bedre å ha for mange attester en for lite.

Hva skal idrettslaget gjøre?
· Styret skal avkreve politiattest av alle ansatte og frivillige som skal utføre oppgaver

for idrettslaget som innebærer et tillits- eller ansvarsforhold overfor mindreårige

eller mennesker med utviklingshemming.
· Styret skal oppnevne en person som er ansvarlig for å håndtere ordningen med politiattest

i idrettslaget. Det skal også oppnevnes en vararepresentant.
· Styret må informere om ordningen på idrettslagets hjemmeside. Der skal også navn

og kontaktinfo på personene som skal håndtere ordningen i idrettslaget, fremgå.
· Idrettslaget må fastsette hvilke oppgaver og hvilke personer som er omfattet av ordningen.

· Den styreoppnevnte skal informere de(n) aktuell(e) personen(e) om at de(n) må ha

politiattest. 
· Den styreoppnevnte skal sende inn søknad om politiattest til politiet. Søknaden må

undertegnes av søkeren og av den styreoppnevnte. Attesten sendes fra politiet til

den enkelte søker.
· Alle som skal ha politiattest må fremvise attesten for den styreoppnevnte.
· Den styreoppnevnte skal lagre opplysninger om hvilke personer som er avkrevd

politiattest, at attesten er fremvist og dato for fremvisningen. Selve attesten beholdes

av søkeren.
· Idrettslaget skal ikke gi oppgaver som innebærer et tillits- eller ansvarsforhold overfor

mindreårige eller mennesker med utviklingshemming til personer som ikke fremviser

politiattest eller som har anmerkninger på attesten.
· Idrettslaget kan når som helst kontakte NIF for råd og veiledning i disse sakene på

telefon 800 30 630 eller på e-post til politiattest@idrettsforbundet.no.
Dugnad
En kan ikke gi medlemmene anledning til å kjøpe deg fri fra dugnad.

Det en kan gjøre er å ha en høy medlemsavgift der en kan får rabatt for utførte dugnadsjobber.

En kan også bruke dugnad til å gi medlemmer anledning til å jobbe inn utgifter til treningsleirer, turneringer og andre reiser.

Her kan en også legge inn fordeling på dugnads inntekter i forhold til gruppen og hele klubben.

Et idrettslag er avhengig av at medlemmene stiller opp på dugnad. Her kan dere legge inn hva som blir forventet av medlemmene når de blir medlemmer i klubben.

Det er også klubber der foreldre må skrive under på at de godkjenner dugnadsoppgavene før barna blir flyttet opp i konkurransegrupper.

DUGNADSVETT - NOEN ENKLE KJØREREGLER: 
1. Dugnad skal i utgangspunktet være frivillig. Idrettslagene kan selvsagt henstille medlemmer og foreldre om å stille opp på dugnad, men deltagelse må baseres på frivillighetsprinsippet og ikke innføres som ”tvangsordninger”. 
2. Et idrettslag kan heller ikke på pålegge foreldre som ikke er medlemmer å stille på dugnader og gi dem bøter for uteblivelse fra dugnader.
3. Styret kan heller ikke på prinsipielt grunnlag vedta ”bøter” for at medlemmer ikke stiller og eller ikke kan stille på dugnad.
4. Årsmøtet i klubben kan i særlige tilfeller pålegge medlemmer å stille på dugnad der dette er en forutsetning for at aktiviteten skal kunne gjennomføres og der alternativet er at aktiviteten må legges ned. I så fall vil pålegget måtte gjelde medlemmene.
5. Idrettslaget kan fastsette en treningsavgift for aktive medlemmer i tillegg til årskontingent. Treningsavgiften skal i så fall gjenspeiles i det konkrete tilbudet som gis dem. Foreldre og medlemmer kan selvsagt tilbys å betale denne avgiften i form av frivillig innsats/dugnad og få dette fratrukket fra avgiften. Men da gis dette som tilbud og deltagelsen vil være frivillig.
Skikk og bruk for e-post
Under er forslag til regler ved utsending av e- post til medlemmer og andre. 
1. Vurder hvem du setter som hovedmottaker. Hovedmottakeren(e) skal svare på innholdet hvis det ikke er ren informasjon. Medlemmer plikter å motta informasjon på epost fra ledelsen. Slik epost skal sendes ut med adressene i blindkopifeltet. 

2. Vurder hvem du informerer i ” KOPI ” - feltet. Styresaker skal bare til det styret som behandler saken til beslutning er tatt eller til styreleder gir tillatelse til annet. Kopifeltet er en mulighet til å informere mottakere uten krav om aksjon. Ha respekt for andres tid. 

3. Vær kritisk ved bruk av e-post for sending av meldinger til mange. Ved massedistribusjon av informasjon bør link til hjemmesiden brukes. 

4. Bruk feltet ”emne/tittel” til å gi meldingen en kort, men informativ overskrift. På denne måten kan mottakeren prioritere riktig. Du bør ikke blande flere tema i samme e-postmelding. 

5. Presenter den viktigste informasjonen først i e-postmeldingen. Vær kort og konsis. Forestill deg hvordan mottakeren vil oppfatte innholdet. 

6. Tenk på hvordan teksten i e-postmeldingen vil virke for mottakeren. Unngå unødig bruk av store bokstaver, utropstegn og spørsmålstegn. Dette kan oppfattes som SKRIKING. DIN HENSIKT med dette kan feiltolkes av leseren! 

7. Det er viktig at du bruker enkelt språk, korte avsnitt, og blanke linjer mellom avsnitt (”enter/linjeskift”). På denne måten blir din mening oversiktelig og lett å forstå for mottakeren. 

8. Vær forsiktig med bruk av farger og andre formateringer. Ved slike behov er vedlegg til e-post velegnet. 

9. Vær spesielt varsom med å sende e-post hvis du er opprørt eller irritert. E-postmeldinger er ”evige” og bør tåle dagens lys uansett sammenheng. Tenk deg om. 

10. Gjør det til en vane alltid å lese gjennom hele innholdet. Sjekk spesielt adressatene, og at alle vedlegg som det refereres til, er med før du sender. 

11. Besvar e-post når du er i tvil så raskt du kan. Fremfor alt – svar! 

Årlige faste oppgaver

Dato/måned
	
	Gjennomføre den årlige lovpålagte idrettsregistreringen januar/februar

	
	Gjennomføre årsmøtet i henhold til idrettslagets lov

	
	Rapportere endringer av post og e- postadresser

	
	Oppdatere nytt styre på samme sted som idrettsregistreringen

	
	Søke kommunale midler sjekk med kommune for søknadsfrist

	
	Søke kommune om treningstider, sjekk kommune om søknadsfrist

Dette gjelder for lag med omsetning under kr. 5 mill.

